**Cuptor**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt cativa morti în oras, iubito,

Chiar pentru asta am venit să-ti spun;

Pe catafalc, de caldura-n oras,

Incet, cadavrele se descompun.

Cei vii se misca si ei descompusi,

Cu lutul de caldura asudat;

E miros de cadavre, iubito,

Si azi, chiar sanul tau e mai lasat.

Toarna pe covoare parfume tari,

Adu roze pe tine să le pun;

Sunt cativa morti în oras, iubito,

Si-ncet, cadavrele se descompun...